b'\n_START_ARTICLE_\nSteven Soderbergh\n_START_PARAGRAPH_\nSteven Soderbergh (g. 1963 sausio 14)\xc2\xa0\xe2\x80\x93 JAV kino re\xc5\xbeisierius, prodiuseris, scenaristas ir kinematografas._NEWLINE_Pirmasis garsus Soderbergo filmas buvo Seksas, melagyst\xc4\x97s ir vaizdajuost\xc4\x97 (Sex, lies and videotape, 1989). Jis laim\xc4\x97jo auk\xc5\xa1\xc4\x8diausi\xc4\x85 Kan\xc5\xb3 apdovanojim\xc4\x85\xc2\xa0\xe2\x80\x93 auksin\xc4\x99 palm\xc4\x97s \xc5\xa1akel\xc4\x99, buvo ypa\xc4\x8d s\xc4\x97kmingas komerci\xc5\xa1kai visame pasaulyje._NEWLINE_Nuo 1993 iki 1998 re\xc5\xbeisierius k\xc5\xabr\xc4\x97 ma\xc5\xbeabiud\xc5\xbeetinius, komerci\xc5\xa1kai nelabai s\xc4\x97kmingus filmus. Paskutiniame j\xc5\xb3, Out of Sight (1998) vaidino Jennifer Lopez ir George Clooney. Filmas buvo palankiai \xc4\xafvertintas kritik\xc5\xb3, ta\xc4\x8diau taip pat neypa\xc4\x8d s\xc4\x97kmingas komerci\xc5\xa1kai. Tai buvo Clooney ir Soderbergh ilgalaikio bendradarbiavimo prad\xc5\xbeia._NEWLINE_2000\xc2\xa0m. i\xc5\xa1leistas Traffic apie nelegali\xc4\x85 narkotik\xc5\xb3 prekyb\xc4\x85 laim\xc4\x97jo jam oskar\xc4\x85 u\xc5\xbe re\xc5\xbeis\xc5\xabr\xc4\x85 ir tapo s\xc4\x97kmingiausiu re\xc5\xbeisieriaus filmu nuo sex, lies and videotape laik\xc5\xb3. Tais pa\xc4\x8diais metais Steven Soderbergh buvo nominuotas oskarui u\xc5\xbe re\xc5\xbeis\xc5\xabr\xc4\x85 ir su kitu filmu\xc2\xa0\xe2\x80\x93 Erin Brockovich. Tai buvo pirmasis ir kol kas vienintelis toks atvejis Oskar\xc5\xb3 apdovanojim\xc5\xb3 istorijoje._NEWLINE_Pelningiausias re\xc5\xbeisieriaus filmas iki dabar yra Ou\xc5\xa1eno vienuoliktukas (Oceans eleven, 2001), kuriame vaidina visas rinkinys garsi\xc5\xb3 aktori\xc5\xb3 (George Clooney, Brad Pitt, Mat Damon, Andy Garcia, Julia Roberts ir kt.). 2002 metais, v\xc4\x97l taip pat kartu su George Clooney, suk\xc5\xabr\xc4\x97 film\xc4\x85 Soliaris pagal S. Lemo to paties pavadinimo fantastin\xc4\x99 knyg\xc4\x85.'